420.04 REGOLI DWAR L-AWLI TAL-BORD TAL-APPELLI DWAR IR-RIFUĠJATI L-AVVIŻ LEGALI 47 tal-2005, kif emendat bl-Avviż Legali 46 tal-2014. L-AVVIŻ LEGALI 47 tal-2005, kif emendat bl-Avviż Legali 46 tal-2014. 1. It-titolu ta’ dawn ir-regoli huwa r-Regoli dwar l-Awli tal-Bord tal-Appelli dwar ir-Rifuġjati. 2. Jiġi stabbilit l-għadd ta’ Awli. Sostitwita: A.L.46 tal-2014. In-numru tal-Awli tal-Bord tal-Appelli dwar ir-Rifuġjati għandu jiġi stabbilit mill-Ministru responsabbli għall-Immigrazzjoni u waħda mill-Awli għandha tkun magħrufa bħala "L-Ewwel Awla". 3. Tqassim ta’ każijiet bejn l-Awli. Emendata: A.L.46 tal-2014. It-tqassim tal-każijiet bejn l-Awli tal-Bord tal-Appelli dwar ir-Rifuġjati għandu jsir mis-Segretarju tal-Ewwel Awla skont it-turn b’mod illi l-Awli għandhom, sa fejn ikun possibbli, jiġu assenjati numru ugwali ta’ każijiet.